27. 7. 88 De Europæiske Fællesskabers Tidende Nr. C 197/13 
II 
(Forberedende retsakter) 
KOMMISSIONEN 
Forslag til Rådets beslutning om forebyggelse af miljøskader gennem foranstaltninger på under­
visnings- og uddannelsesområdet 
KOM(88) 202 endelig udg. 
(Forelagt Rådet af Kommissionen den 6. maj 1988) 
(88/C 197/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130S, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til artikel 130 R, stk. 2, i Traktaten om Opret­
telse af Det Europæiske Økonomiske Fællesskab bygger 
Fællesskabets foranstaltninger på miljøområdet bl.a. på 
princippet om forebyggende indgreb; 
i den forbindelse skal undervisning og uddannelse spille 
en vigtig rolle; formålet hermed er at bevidstgøre offent­
ligheden om de bestående problemer på miljøområdet og 
om de mulige løsninger på disse problemer samt få alle 
til at udvise en adfærd, der tager mest muligt hensyn til 
miljøkravene; 
i De Europæiske Fællesskabers handlingsprogrammer på 
miljøområdet fra 1973 ('), 1977 (2), 1983 (3) og 1987 (4) 
fremhæves det, hvor vigtigt det er at styrke offentlighe­
dens bevidstgørelse gennem egnede foranstaltninger på 
undervisningsområdet; 
i den resolution, der vedtoges af Rådet for De Euro­
pæiske Fællesskaber og repræsentanterne for medlems­
staternes regeringer, forsamlet i Rådet den 19. oktober 
O EFT nr. C 112 af 20. 12. 1973. 
(*) EFT nr. C 139 af 13. 6. 1977. 
(») EFT nr. C 46 af 17. 2. 1983. 
(4) EFT nr. C 70 af 18. 3. 1987. 1987 (5), om videreførelse og gennemførelse af en politik 
og et handlingsprogram for De Europæiske Fællesskaber 
på miljøområdet, erklæres det, 
at det er vigtigt at samle Fællesskabets indsats om visse 
prioriterede områder under iagttagelse af Fællesskabets 
og medlemsstaternes respektive beføjelser, og i den 
forbindelse anmodes der om, at der gøres en øget indsats 
med henblik på at fremme miljøundervisning og -uddan­
nelse på et passende niveau; 
resolutionen af Rådet og undervisningsministrene 
forsamlet i Rådet af 9. februar 1976 vedrørende et hand­
lingsprogram på uddannelsesområdet (é) omhandler 
gennemførelse af forskellige foranstaltninger til forbed­
ring af sammenligneligheden af medlemsstaternes under­
visningssystemer og af samarbejdet inden for de højere 
uddannelser; 
under skyldig hensyntagen til den forskelligartethed, der 
præger medlemsstaternes undervisningssystemer, må der 
opstilles visse principper, som medlemsstaternes kompe­
tente myndigheder må sørge for at få gennemført; 
det er især nødvendigt at fremme hensynet til disse prin­
cipper på alle undervisnings- og uddannelsestrin (førsko­
leundervisning, grundskole, sekundærtrin og højere 
uddannelse); 
medlemsstaterne må ligeledes sørge for uddannelse af et 
tilstrækkelig stort antal sagkyndige på miljøområdet for 
at tilfredsstille det voksende behov i virksomheder og 
forvaltningsorganer samt for at fremme den konkrete 
gennemførelse af målsætninger for Fællesskabets miljø­
politik; 
til de foranstaltninger, der skal iværksættes i medlemssta­
terne, føjes de foranstaltninger, Fællesskabets institu­
tioner skal gennemføre med henblik på at fremme 
sammenligning og overførsel af resultaterne af de forsøg, 
der foretages i de enkelte medlemsstater, samt for at 
styrke hensynet til de specifikt europæiske aspekter og 
integrere miljøet i Fællesskabets igangværende handlings­
programmer på undervisnings- og uddannelsesområdet 
(5) EFT nr. C 289 af 29. 10. 1987. 
(*) EFT nr. C 38 af 19. 2. 1976. 
Nr. C 197/14 De Europæiske Fællesskabers Tidende 27. 7. 88 
VEDTAGET FØLGENDE BESLUTNING: 
Artikel 1 
1. Miljøbeskyttelse kræver, at borgerne gøres mere 
bevidste om de problemer, der findes på dette område, 
og om de mulige løsninger. 
2. Hvis dette mål skal nås, er det især nødvendigt at 
fremme bevidstgørelsen med hensyn til følgende forhold: 
— miljøet set som menneskehedens fælles arv 
— den økologiske ligevægt og betydningen af, at den 
opretholdes 
— retten til at leve i et miljø, der ikke er forurenet 
— nødvendigheden af at sikre, at naturens ressourcer 
udnyttes fornuftigt 
— menneskets påvirkning af miljøet på det lokale plan, 
på landsplan og på verdensplan 
— den måde, hvorpå enhver gennem sin adfærd, bl.a. 
som forbruger, kan bidrage til miljøbeskyttelse. 
Artikel 2 
1. Medlemsstaternes kompetente myndigheder sikrer i 
samarbejde med de lokale organer og i påkommende 
tilfælde med elevernes forældre, at de i artikel 1, stk. 2, 
omhandlede emner indføres på alle undervisningstrin 
inden for den almene undervisning og erhvervsuddan­
nelsen (herunder voksenundervisningen). 
Medlemsstaternes kompetente myndigheder skal med 
henblik herpå 
— tage disse emner i betragtning ved udarbejdelse af 
læseplaner for de relevante fag samt ved tilrettelæg­
gelse af tværfaglige undervisningsforløb 
— planlægge foranstaltninger uden for skolen for i 
praksis at afprøve de erhvervede teoretiske 
miljøkundskaber — drage omsorg for, at der gennem lærernes grundud­
dannelse og efter- og videreuddannelse sker en 
forøgelse af deres faglige indsigt på miljøområdet, 
bl.a. ved hjælp af pilotforsøg og forskningsprojekter 
— tage konkrete skridt til udarbejdelse af egnet under­
visningsmateriale til lærere og elever. 
2. Medlemsstaterne fremmer ligeledes uddannelsen af 
specialister i de forskellige fag, der vedrører miljøet, bl.a. 
ved at indføre økologiske emner i efteruddannelsen. 
Dette skal også ske inden for erhvervsuddannelserne og 
de højere uddannelser, således at de fremtidige fagfolk i 
så høj grad som muligt ved deres adfærd kan fremme 
beskyttelsen af miljøet og naturens ressourcer. 
3. For at de foranstaltninger, der omhandles i de to 
foregående stykker, bedre kan integreres i de forskellige 
undervisnings- og erhvervsuddannelsessystemers pæda­
gogiske strukturer, opstiller de kompetente myndigheder 
i hver medlemsstat et program, hvori der redegøres for 
gennemførelsesbestemmelserne med hensyn til den i 
artikel 1, stk. 1, omhandlede målsætning. 
4. I denne planlægning skal der bl.a. tages hensyn til, 
at undervisning i miljøforhold i høj grad er et tværfagligt 
anliggende, der inddrager både naturvidenskabelige og 
samfundsvidenskabelige fag. 
Artikel 3 
Medlemsstaterne træffer de nødvendige foranstaltninger 
for at efterkomme denne beslutning senest den 1. april 
1990, og de underretter straks Kommissionen herom. 
Artikel 4 
Kommissionen forelægger Rådet og Europa-Parlamentet 
en rapport om denne beslutnings gennemførelse inden 
den 1. juli 1992. 
Artikel 5 
Denne beslutning er rettet til medlemsstaterne.